Document ID: 31991R1559

KOMISSION ASETUS (ETY) N:o 1559/91,
annettu 7 päivänä kesäkuuta 1991,
ananassäilykkeiden tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2077/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon ananassäilykkeiden tuotantotukijärjestelmän luomisesta 14 päivänä maaliskuuta 1977 annetun neuvoston asetuksen (ETY) N:o 525/77(1), sellaisena kuin se on viimeksi muutettuna asetuksella (ETY) N:o 1699/85(2), ja erityisesti sen 8 artiklan,
sekä katsoo, että
komission asetuksessa (ETY) N:o 2077/85(3), sellaisena kuin se on muutettuna asetuksella (ETY) N:o 344/86(4), laajennetaan hedelmä- ja vihannesjalosteiden tuotantotukeen sovellettavien tiettyjen normien soveltamista ananassäilykkeisiin; olisi saatettava ajan tasalle tässä asetuksessa käytetyt viittaukset komission asetuksen (ETY) N:o 1558/91(5) mukauttamisen ja neuvoston asetuksen (ETY) N:o 2658/87(6), sellaisena kuin se on viimeksi muutettuna komission asetuksella (ETY) N:o 1056/91(7), liitteessä I esitetyn yhdistetyn nimikkeistön muuttamisen vuoksi,
asetuksessa (ETY) N:o 1558/91 on annettu uusia yksityiskohtaisia sääntöjä hedelmä- ja vihannesjalosteiden tuotantotukijärjestelmän soveltamiseksi; olisi laajennettava näitä toimenpiteitä myös ananassäilykkeisiin, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2077/85 1 artikla seuraavasti:
"1 artikla
1. Asetuksessa (ETY) N:o 525/77 säädettyä tuotantotukijärjestelmää sovellettaessa "ananassäilykkeellä" tarkoitetaan kokonaisia tai paloiteltuja ananaksia, jotka on kuorittu ja joista on poistettu ydin, jotka on lämpökäsitelty, pakattu ilmatiiviisti suljettuihin säilytysastioihin, joissa on liemenä sokerilientä, jonka kokonaissokeripitoisuus homogenisoinnin jälkeen määritettynä ei ole pienempi kuin 14 prosenttia ja jotka kuuluvat CN-koodeihin 2008 20 51, 2008 20 59, 2008 20 71, 2008 20 79.
2. Komission asetuksen (ETY) N:o 1558/91(*) 2, 3, 6, 7, 9, 10 ja 11 artiklaa, 12 artiklan 1 kohtaa sekä 14-17 artiklaa sovelletaan ananassäilykkeiden tuotantotuen antamiseen, sanotun kuitenkaan rajoittamatta jäljempänä seuraavien artiklojen säännösten soveltamista.
(*) EYVL N:o L 144, 8.6.1991, s. 31."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä kesäkuuta 1991.

Labels: 17
19